**หลักเกณฑ์และวิธีการพิจารณาเลื่อนขั้นค่าจ้างลูกจ้างประจำ**

**ครั้งที่ ๑ (วันที่ ๑ เมษายน ๒๕๖๑)**

**………………………………………….**

**• หลักเกณฑ์การพิจารณา**

1. การเลื่อนขั้นค่าจ้างลูกจ้างประจำ ๑ ขั้น และการจ่ายค่าตอบแทนพิเศษกรณีเต็มขั้นร้อยละ ๔ ทั้งนี้ให้อยู่ภายในโควตาร้อยละ ๑๕ ของจำนวนลูกจ้างประจำในคณะ/หน่วยงาน ที่มีคนครอง ณ วันที่ ๑ มีนาคม ๒๕๕๗ เฉพาะที่เป็นจำนวนเต็มเท่านั้น สำหรับเศษโควตาที่เหลือให้รวมไว้ส่วนกลาง
2. การเลื่อนขั้นค่าจ้างลูกจ้างประจำให้พิจารณาจากผลการประเมินประสิทธิภาพและประสิทธิผลการปฏิบัติงานตามหลักเกณฑ์ที่กระทรวงการคลังกำหนด ดังนี้

|  |  |  |
| --- | --- | --- |
| **ระดับผลการประเมิน** | **คะแนน (ร้อยละ)** | **การเลื่อนขั้นค่าจ้าง** |
| ดีเด่น | ๙๐ – ๑๐๐ | ๑ ขั้น |
| เป็นที่ยอมรับได้ | ๖๐ – ๘๙ | ๐.๕ ขั้น |
| ต้องปรับปรุง | ต่ำกว่า ๖๐ | ไม่ได้รับการเลื่อนขั้นค่าจ้าง |

**ดีเด่น**  หมายถึงผลงาน หรือคุณลักษณะการปฏิบัติงานสูงกว่ามาตรฐาน

หรือข้อกำหนด หรือดีเด่น

**เป็นที่ยอมรับได้** หมายถึง ผลงาน หรือคุณลักษณะการปฏิบัติงานได้ตามมาตรฐาน

หรือข้อกำหนด หรือยอมรับได้

**ต้องปรับปรุง** หมายถึงผลงานหรือคุณลักษณะการปฏิบัติงานต่ำกว่ามาตรฐาน


หรือมีข้อบกพร่องอยู่เสมอ

• **การดำเนินการ**

1. คณะ/หน่วยงาน พิจารณาเลื่อนขั้นค่าจ้างลูกจ้างประจำตามผลการประเมินฯ และกรอกรายละเอียด การพิจารณาเลื่อนขั้นของลูกจ้างประจำ ครั้งที่ ๑ **ตามแบบฟอร์ม ส่งกลับไปยังกองการบริหารงานบุคคล** **ภายในวันที่ ๓๑ กรกฎาคม ๒๕๖๐**
2. **Download แบบฟอร์มได้ที่** [**http://www.personnel.nu.ac.th/**](http://www.personnel.nu.ac.th/)

Call Center : งานบริหารงานบุคคล โทร. ๑๑๗๕

นางสาวสุภาพร บุญวังแร่ บุคลากร



**บันทึกข้อความ**

**ส่วนราชการ** สำนักงานอธิการบดี กองการบริหารงานบุคคล งานบริหารงานบุคคล โทร. ๑๑๗๕

**ที่** ศธ ๐๕๒๗.๐๑.๒๗(๒)/ วันที่ กุมภาพันธ์ ๒๕๖๑

**เรื่อง** การพิจารณาเลื่อนขั้นค่าจ้างลูกจ้างประจำ ครั้งที่ ๑ (๑ เมษายน ๒๕๖๑)

**เรียน คณบดี ผู้อำนวยการ คณะ/วิทยาลัย/สถาบัน/สำนัก/สถาน และผู้อำนวยการกอง**

ด้วยในวันที่ ๑ เมษายน ๒๕๖๑ จะต้องดำเนินการเลื่อนขั้นค่าจ้างลูกจ้างประจำ ครั้งที่ ๑ เพื่อให้ทันกับการเบิกจ่ายพร้อมกันในสิ้นเดือน เมษายน ๒๕๖๑ นั้น ในการนี้ เพื่อให้การเลื่อนขั้นค่าจ้างลูกจ้างประจำ ครั้งที่ ๑ (๑ เมษายน ๒๕๖๑) เป็นไปด้วยความเรียบร้อย กองการบริหารงานบุคคล จึงใคร่ขอแจ้งหลักเกณฑ์ วิธีการ และเงื่อนไขการเลื่อนขั้นค่าจ้างลูกจ้างประจำ เพื่อให้คณะ/หน่วยงาน ดำเนินการ ทั้งนี้ สามารถดาวน์โหลดเอกสารต่างๆ ได้ที่ **http://www.personnel.nu.ac.th** หรือติดต่อสอบถามรายละเอียดเพิ่มเติมได้ที่กองการบริหารงานบุคคล โทร. ๑๑๗๕

จึงเรียนมาเพื่อโปรดพิจารณา และดำเนินการต่อไป จะขอบพระคุณยิ่ง ทั้งนี้ ให้ส่งผลการพิจารณาถึงอธิการบดี (ผ่านผู้อำนวยการกองการบริหารงานบุคคล) **ภายในวันที่ ๒ มีนาคม ๒๕๖๑** เพื่อกองการบริหาร งานบุคคลจะได้ดำเนินการในส่วนที่เกี่ยวข้องต่อไป

(นายอารมย์ จีนน้อย)

ผู้อำนวยการกองการบริหารงานบุคคล